3. การประกอบธุรกิจของแต่ละสายผลิตภัณฑ์

บริษัท ประกอบด้วย 4 สายผลิตภัณฑ์ คือ หนังโค-กระบือฟอก, เฟอร์นิเจอร์หนัง,
เบาะหนังและชิ้นส่วนหนังสำหรับรถยนต์ และของเล่นสัตว์เลี้ยง โดยแต่ละสายผลิตภัณฑ์
ประกอบไปด้วยฝ่ายหลัก ๆ ได้แก่ ฝ่ายการตลาด, ฝ่ายผลิต, ฝ่ายบริหารวัสดุ, ฝ่ายประกันคุณภาพ,
ฝ่ายเทคนิค อยู่ในสายผลิตภัณฑ์ของตนเอง
เพื่อความรวดเร็วและคล่องตัวในการบริหารงานและตอบสนองความต้องการของลูกค้า
และมีส่วนงานกลางสนับสนุนในด้านต่าง ๆ เช่น ฝ่ายนำเข้า-ส่งออก, ฝ่ายทรัพยากรบุคคล
และธุรการทั่วไป, ฝ่ายบัญชี, ฝ่ายการเงิน เป็นต้น

1.  ลักษณะผลิตภัณฑ์

1.  หนังสัตว์ฟอก - เป็นผลิตภัณฑ์ที่นำไปใช้เป็นวัตถุดิบในการผลิตเครื่องหนังประเภทต่าง ๆ
    เช่นกระเป๋า รองเท้า เข็มขัด เป็นต้น ซึ่งได้จากการนำหนังดิบของโคหรือกระบือ
    ผ่านกรรมวิธีการฟอกย้อมสี และตกแต่งเป็นหนังผืนสำเร็จรูป นอกจากนี้
    ยังเป็นวัตถุดิบสำหรับผลิต ผลิตภัณฑ์เฟอร์นิเจอร์หนัง, หนังเบาะรถยนต์
    และอุปกรณ์ตกแต่งรถยนต์ของบริษัท

2.  ของเล่นสัตว์เลี้ยง - ได้จากหนังชั้นล่าง (หนังที่ไม่ใช่ชั้นผิว) และเศษหนัง
    ซึ่งได้จากขั้นเตรียมฟอก (by products) หรือเรียกว่า “กาว”
    จากโรงงานฟอกหนังของบริษัทฯ ผ่านกรรมวิธีผลิตเป็นของเล่นในรูปแบบต่าง ๆ
    ตามความนิยมของตลาด เช่น กระดูก ลูกฟุตบอล รองเท้า เป็นต้น

3.  เฟอร์นิเจอร์หนัง - ได้จากการนำหนังสัตว์ฟอกของบริษัทฯ มาเพิ่มมูลค่า
    โดยการผลิตเป็นเฟอร์นิเจอร์ประเภทต่างๆ เช่น เฟอร์นิเจอร์หนัง, โซฟา
    ซึ่งมีทั้งในรูปของกึ่งสำเร็จรูป (Cushion) และสำเร็จรูป (Set)

4.  เบาะหนังและชิ้นส่วนหนังสำหรับรถยนต์ - นำหนังสัตว์ฟอกมาทำการเพิ่มมูลค่า
    โดยการผลิตเป็นหนังเบาะรถยนต์ และอุปกรณ์ตกแต่งรถยนต์ เช่น เบาะนั่ง, แผงข้างประตู,
    หุ้มพวงมาลัย, หุ้มเกียร์ เป็นต้น เพื่อส่งจำหน่ายในตลาด OEM และตลาด After Market
    ทั้งในและต่างประเทศ โดยผลิตภัณฑ์ที่จำหน่ายมี 3 ประเภทคือ หนังผืนสำเร็จรูป
    (Leather), ชิ้นงานหนังตัด (Cut Piece) และหนังหุ้มเบาะรถยนต์ (Cushion Cover)

    1.  การตลาดและภาวะการแข่งขัน

  ก) นโยบายและลักษณะการตลาดของผลิตภัณฑ์และบริการที่สำคัญ

ผลิตภัณฑ์ทั้ง 4 ประเภท ของบริษัท มีกลยุทธ์ในการแข่งขันที่สำคัญ คือ เน้นที่ความมีคุณภาพของสินค้า
ด้วยราคาที่เหมาะสม การส่งมอบสินค้าตรงเวลา
และมีการออกแบบผลิตภัณฑ์ที่ตรงกับความต้องการของตลาด
รวมถึงการรับประกันสินค้าตามระยะเวลาที่กำหนด
โดยกลุ่มลูกค้าเป้าหมายของผลิตภัณฑ์หนังโค-กระบือฟอก คือกลุ่มอุตสาหกรรมปลายน้ำ
ที่นำสินค้าจากบริษัทไปเป็น Manufactured materials and Part, ผลิตภัณฑ์เฟอร์นิเจอร์หนัง
ได้แก่ กลุ่มผู้นำเข้าโดยตรง และผู้ผลิตเฟอร์นิเจอร์,
ผลิตภัณฑ์เบาะหนังและชิ้นส่วนหนังสำหรับรถยนต์ ได้แก่ ผู้ผลิตอุปกรณ์ตกแต่งรถยนต์
และผลิตภัณฑ์ของเล่นสัตว์เลี้ยง ได้แก่ กลุ่มผู้นำเข้าโดยตรงจากบริษัทฯ, Chain Store และ
Super Store เป็นต้น ทั้งนี้ ในช่วง 3 ปีที่ผ่านมา บริษัทฯ ไม่มีการพึ่งพิงลูกค้ารายใดเกิน 30%
ของรายได้รวม
ลักษณะของความสัมพันธ์กับลูกค้าส่วนใหญ่จะเป็นไปในลักษณะที่มีการติดต่อกันมานานเชื่อมั่นในตัวบริษัท
และตัวผลิตภัณฑ์ของบริษัท และเป็นลูกค้าที่มีการเงินที่ดี
โดยมีช่องทางการจำหน่ายทั้งโดยตรงกับผู้ผลิต และตัวแทนขาย (Agency) หรือคนกลาง (Middle
man) โดยมีสัดส่วนการจำหน่ายในประเทศกับ ต่างประเทศประมาณ 48 : 52
โดยส่งออกไปยังกลุ่มประเทศต่าง ๆ ดังต่อไปนี้.-

  หนังสัตว์ฟอก สหรัฐอเมริกา, ออสเตรเลีย และในประเทศในแถบเอเชีย

  ของเล่นสัตว์เลี้ยง สหรัฐอเมริกา, แคนาดา, กลุ่มสหภาพยุโรป และญี่ปุ่น

  เฟอร์นิเจอร์หนัง ออสเตรเลีย, อังกฤษ และญี่ปุ่น

  เบาะหนังและชิ้นส่วนหนังสำหรับรถยนต์ สหรัฐอเมริกา และจีน

  ข) นโยบายสภาพการแข่งขันโดยรวมภายในอุตสาหกรรม

โดยรวมจะมีการแข่งขันค่อนข้างสูง ซึ่งจะเป็นการแข่งขันทางด้านราคา และคุณภาพเป็นหลัก
จำนวนคู่แข่งขัน ประมาณ 20 – 30 %
โดยผลิตภัณฑ์เฟอร์นิเจอร์หนังจะมีการแข่งขันเรื่องราคามาเป็นอันดับแรก
และผลิตภัณฑ์ของเล่นสัตว์เลี้ยง จะมีคู่แข่งขันที่สำคัญ ได้แก่ จีน เวียดนาม และอินเดีย
ขนาดของบริษัทเมื่อเทียบกับคู่แข่งขัน จัดอยู่ในระดับที่ใหญ่กว่า และมีศักยภาพที่ดี
มีความได้เปรียบในการแข่งขันหลายด้าน เช่น ความน่าเชื่อถือของบริษัท
อันเนื่องมาจากอยู่ในธุรกิจที่มีความชำนาญมานานเกือบ 30 ปี มี Synergy จาก 4 ผลิตภัณฑ์
ซึ่งเอื้อประโยชน์ซึ่งกันและกัน ความสม่ำเสมอของคุณภาพผลิตภัณฑ์
และมีระบบงานที่ดีจากการได้รับรองระบบคุณภาพ ISO 9001:2000
ในสายผลิตภัณฑ์เฟอร์นิเจอร์หนัง ได้รับการรับรองระบบคุณภาพ QS-9000
ในสายผลิตภัณฑ์หนังสัตว์ฟอก (หนังเบาะรถยนต์) เป็นต้น ทั้งนี้ภาวะอุตสาหกรรมมี
แนวโน้มที่ดีต่อเนื่องขึ้นไปเรื่อย ๆ แต่จะมีการแข่งขันในเรื่องของราคา และคุณภาพสินค้ามากขึ้น

3.3 การจัดหาผลิตภัณฑ์

 บริษัทมีสถานที่ตั้งโรงงานอยู่ 2 แห่ง ดังนี้

  สถานที่ 1 : โรงงานผลิตหนังฟอก

  เลขที่ 176/1,1480 หมู่ 1 ถนนสุขุมวิท กม. 30 ตำบลท้ายบ้าน อำเภอเมือง
  จังหวัดสมุทรปราการ 10280

  สถานที่ 2 : โรงงานผลิตเฟอร์นิเจอร์หนัง, ของเล่นสัตว์เลี้ยง
  และเบาะหนังและชิ้นส่วนหนังสำหรับรถยนต์

  เลขที่ 419 – 420 หมู่ 7 ถนนพุทธรักษา ตำบลแพรกษา อำเภอเมือง จังหวัดสมุทรปราการ
  10280

-   นโยบายการผลิต

-   เลือกใช้วัตถุดิบที่สามารถจัดหาได้ในกลุ่มประเทศเอเชีย และใกล้เคียง เช่น ออสเตรเลีย

-   ลดความสูญเสีย เพิ่มประสิทธิผลการผลิต เพื่อส่งมอบสินค้าคุณภาพและตรงเวลาให้กับลูกค้า

-   กำลังการผลิต

  -------------------------------------- ------------ --------------------
  - หนังสัตว์ฟอก                            2,000,000    ตร.ฟุต / เดือน

  - เฟอร์นิเจอร์หนัง                         30           คอนเทนเนอร์ / เดือน

  - ของเล่นสัตว์เลี้ยง                        15           คอนเทนเนอร์ / เดือน

  - เบาะหนังและชิ้นส่วนหนังสำหรับเบาะรถยนต์     20,000       คัน / เดือน
  -------------------------------------- ------------ --------------------

 วัตถุดิบที่สำคัญต่อการผลิต

  วัตถุดิบที่สำคัญต่อการผลิต คือ หนังโค-กระบือ และเคมีภัณฑ์
  โดยมีแหล่งที่มาทั้งในและต่างประเทศซึ่งไม่มีปัญหาในการจัดหาวัตถุดิบ
  โดยวัตถุดิบหนังจะมีปัจจัยที่สำคัญ คือ ราคา
  และแหล่งวัตถุดิบที่น่าเชื่อถือทั้งในด้านของคุณภาพและน้ำหนัก
  ในเรื่องของจำนวนผู้จำหน่ายวัตถุดิบนั้นมีอยู่มากมายทั่วโลก
  โดยวัตถุดิบหนังส่วนใหญ่จะซื้อกับผู้ผลิตหนังเค็มที่มีโรงงานฆ่าสัตว์เอง
  หรือโรงงานที่ซื้อหนังดิบมาหมักเกลือ หรือดองเกลือเอง ซึ่งมีอยู่ประมาณ 20 ราย ทั้งนี้
  ในส่วนของเคมีภัณฑ์ มีอยู่ประมาณ 40 ราย

 สัดส่วนการซื้อวัตถุดิบจากต่างประเทศ

หนังโค  :  นำเข้า 90% จากอเมริกา, ยุโรป และออสเตรเลีย

หนังกระบือ  :  นำเข้า 80% จากจีน, เวียดนาม, ลาว, และอินเดีย

เคมีภัณฑ์   :  นำเข้า 40% จากสหรัฐอเมริกา

-   สัญญาซื้อ - ขาย

  หนังโค-กระบือ - เป็นสัญญาที่ไม่มีการผูกมัดอายุของสัญญา จองปริมาณได้แต่ไม่ยืนราคา

  ราคาตามสภาวะเศรษฐกิจโลก  แต่จะระบุเรื่องคุณภาพของเกรดสินค้า,ขนาด ปริมาณ
  เงื่อนไขเวลาการส่งมอบ

  เคมีภัณฑ์ - กำหนดเรื่องคุณภาพของสินค้า และการส่งมอบ ราคาเจรจาตั้งแต่เบื้องต้น

  และการยืนราคาของเคมีภัณฑ์จะอยู่ระหว่าง 1-2 ปี เป็นอย่างน้อย

-   ปัญหาการขาดแคลนวัตถุดิบ

  ในส่วนของเคมีภัณฑ์ไม่มีปัญหาในเรื่องของการขาดแคลนวัตถุดิบแต่อย่างใด
  แต่ในส่วนของหนังโค-กระบือจะมีปัญหาบ้าง อันเนื่องมาจากแนวโน้มของการทานเนื้อสัตว์น้อยลง,
  ความผันผวนในเรื่องของราคาอันเนื่องมาจาก Demand/Supply ตามฤดูกาล
  หรือโรคระบาดในสัตว์ เป็นต้น

-   ผลกระทบจากการเปลี่ยนแปลงราคาของวัตถุดิบ

  ทางบริษัทฯ ใช้ราคากลางในการคำนวณต้นทุน จึงสามารถรองรับการเปลี่ยนแปลงได้ในระดับหนึ่ง

-   ผู้จัดจำหน่าย

  บริษัทไม่มีการซื้อสินค้าจากผู้จัดจำหน่ายรายใดเกิน 30 % ของยอดซื้อรวม ส่วนใหญ่ซื้อเฉลี่ยกันไป
  เพื่อรักษาผู้จัดจำหน่ายไว้ระดับหนึ่ง แต่ก็ดูเรื่องของราคาด้วย
  โดยความสัมพันธ์ของบริษัทกับผู้จัดจำหน่ายเป็นไปด้วยดี เนื่องจากมีการซื้อขายกันมานาน

-   ความเป็นไปได้ที่จะมีสินค้าทดแทน

  จากตลาดสินค้าในปัจจุบัน ยังไม่มีสินค้าตัวใดสามารถทดแทนสินค้าที่เป็นหนังแท้ได้
  ถึงแม้ในปัจจุบันจะมีการพัฒนาเรื่อง PVC SOLE ให้เข้ามาแทนที่ แต่ก็ไม่สามารถทดแทนได้
  เนื่องจากคุณสมบัติของตัวสินค้าเองที่มีความเป็นธรรมชาติ

-   ผลกระทบต่อสิ่งแวดล้อม

  ปัจจัยสำคัญของโรงงานฟอกหนัง คือ น้ำเสีย โดยน้ำเสียจากกระบวนการผลิต
  จะได้รับการบำบัดก่อนปล่อยทิ้ง โดยผ่านระบบบำบัดน้ำเสียกลางที่บริษัทตั้งอยู่ ในที่นี้คือ
  เขตอุตสาหกรรมฟอกหนัง กม.30 และกากโครเมียมที่ได้รับจากกระบวนการบำบัดจะถูกแยกออก
  และนำไปฝังกลบที่ศูนย์ควบคุมมลพิษ นอกจากนี้ วัตถุดิบที่เหลือใช้ ได้แก่ เศษหนัง
  สามารถขายได้ทั้งหมด

3.4 งานที่ยังไม่ได้ส่งมอบ

- ไม่มี